_:nba372043834f4b63ad3111e1d64cd6f7xb0
<http://schema.org/description>
"\nپشاور سمیت خیبرپختونخوا کے 5 میٹرو پولیٹن شہروں میں میئر کا براہ راست انتخاب 19 دسمبر کو ہوگا۔الیکشن کمیشن کے اعلامیے کے مطابق خیبرپختونخوا کے 17 اضلاع میں 19 دسمبر کو بلدیاتی انتخابات ہوں گے۔ خیبرپختونخوا کے صوبائی دارالحکومت پشاور سمیت 5 میٹرو پولیٹن شہروں میں میئر کا انتخاب براہ راست ہوگا۔اعلامیے کے مطابق پشاور میں میئر کے لیے 17 امیدواروں کے درمیان مقابلہ ہوگا، صوبائی دارالحکومت کے 8 لاکھ سے زائد ووٹر حق رائے دہی استعمال کریں گے۔پی ٹی آئی کے محمد رضوان بنگش، جماعت اسلامی کے بحر اللّٰہ، پی پی کے ارباب زرک خان، اے این پی کے شیر رحمان، جے یو آئی کے زبیر علی اور ن لیگ کے نیک زادہ  پشاور کے میئر کے لیے امیدوار ہیں۔الیکشن کمیشن کے مطابق پشاور کی تحصیل پشتخرہ کےچیئرمین کے لیے 10 امیدوار میدان میں ہیں، جن میں پی ٹی آئی کے عبدالجبار، جماعت اسلامی کے فاروق خان، پی پی کے مصباح الدین، ن لیگ کےظاہرخان، اےاین پی عبدالحفیظ، جے یو آئی کے محمد ہارون شامل ہیں۔پشاور کی تحصیل چمکنی کے چیئرمین کے لیے 9 امیدوار میدان میں ہیں، جن میں پی ٹی آئی کے نبی گل، جماعت اسلامی کے سید عابد علی شاہ، پیپلز پارٹی کے ملک امجد خان، اے این پی کے ارباب عمر خان، جے یو آئی ف کے خالد وقار اور مسلم لیگ ن کے وحید اللّٰہ بھی قسمت آزمائی کررہے ہیں۔الیکشن کمیشن کے مطابق تحصیل حسن خیل کے چیئرمین کے لیے 7 امیدواروں کے درمیان مقابلہ ہوگا، جن میں پی ٹی آئی کے حفیظ الرحمان، جماعت اسلامی کے محمد عمر، اےاین پی کے محب اللّٰہ، مسلم لیگ ن کے داود خان، جے یو آئی ف کے نذر باز اور دیگر شامل ہیں۔ تحصیل متھرا کےچیئرمین کے لیے 12 امیدوار میدان میں ہیں، جن میں جماعت اسلامی کے افتخار احمد، اے این پی کے عزیز اللّٰہ، ن لیگ کے عظمت خان، پی ٹی آئی کے احتشام خان، پی پی کے علی عباس خان الیکشن لڑرہے ہیں۔الیکشن کمیشن کے مطابق تحصیل شاہ عالم کے چیئرمین کے انتخاب کے لیے12 امیدواروں میں مقابلہ ہوگا جبکہ تحصیل بڈھ بیر کے چیئرمین کے انتخاب کےلیے9 امیدوار میدان میں ہیں۔\n"
<https://jang.com.pk/news/1018975>